Príloha č. 2

ŠIESTY  RÁMCOVÝ  PROGRAM  EU  PRE  VÝSKUM, TECHNICKÝ ROZVOJ A DEMONŠTRAČNÉ AKTIVITY

Šiesty Rámcový program (6.RP) má mimoriadnu dôležitosť pre kandidátske krajiny vzhľadom k tomu, že po prvý krát stanovuje rovnaké princípy kandidátskych krajín a členských krajín EÚ vo vzťahu k rámcovému programu. 6.RP definuje lepšie rozlíšiteľné inštrumenty  a stanovuje hlavné priority vedeckého a technologického rozvoja na obdobie do roku 2006. Hlavnými cieľmi rámcového programu sú integrácia európskeho výskumu, vytvorenie európskeho výskumného priestoru a posilnenie jeho základov. Základnými princípmi sú koncentrácia na vybrané výskumné oblasti, silnejšie prepojenie národných a regionálnych iniciatív a zjednodušená koordinácia. Predpokladaný rozsah financovania 6. RP je 17, 5 miliárd EURO.

Pri plnej participácii v 6.Rámcovom programe budú naše kolektívy súťažiť o príspevok z celkového rozpočtu 6RP (17,5 miliardy EURO), čo je voči 5RP nárast asi o 17%. 
Podstatou odlišnosti 6RP od 5RP však nie je celková suma, ale filozofia. Namiesto „malých“ projektov v 5RP (rádovo v miliónoch EUR) ponímaných ako doplnok ku národným programom výskumu, pôjde o integrované projekty a siete excelentných pracovísk riešiace zásadné spoločné celoeurópske úlohy – s nákladmi v desiatkach miliónov EUR (až presahujúcich sto MEUR), pričom EK sa bude podieľať na financovaní max. do výšky 50% a zvyšok musí uhradiť účastník/spoluriešiteľ zo svojich (alebo štátnych) zdrojov.    

Slovenská republika podpísala dňa 29.10.2002 Memorandum o porozumení medzi Európskymi spoločenstvami a SR o pristúpení  SR k 6. Rámcovému programu pre výskum, vývoj a demonštračné aktivity a tým má spolu s ostatnými  asociovanými krajinami možnosť priameho zapojenia sa do 6. RP,  predpokladom  plného zapojenia sa je participácia na spolufinancovaní 6. RP. 

OBSAH 6. RP

Samotný 6. RP je zameraný na 
·	integrované projekty 
·	siete excelencie
·	článok 169 umožňujúci otvorenie národných vedných a technických politík  pre zahraničné subjekty
·	„stupne k excelencii“
-	špecificky zamerané výskumné projekty
-	koordinačné činnosti
·	špecifické podporné akcie

Nové inštrumenty ako sú integrované projekty a siete excelencie majú mobilizovať spojenie výskumných centier do tzv. „kritickej hmotnosti“ potrebnej na dosiahnutie stanovených cieľov a vytvárať podmienky na priemyselný rozvoj Európy.
Vlastné vedecké a technologické ciele 6.RP sú definované v rámci siedmych tématických programov. Rozsah ich financovania naznačuje dôležitosť pripisovanú týmto oblastiam.

Téma I:  Genomika a biotechnológie pre zdravie

Hlavné oblasti v rámci tohto programu sú:
·	genomika a jej aplikácie pre zachovanie zdravia
-	základné poznatky a aplikácie : génová expresia, bioinformatika atď.
-	aplikácia v genomike a biotechnológiách : prevencia , terapeutika atď.

·	štúdium hlavných populačných  chorôb

Rozpočet  1. tématického programu tvorí 2 200 mil. EURO.

Téma II:  Technológie informačnej spoločnosti

Hlavné oblasti v rámci tohto programu sú:

•	integrovanie výskumu do technologických oblastí
•	komunikácia a počítačová infraštruktúra
•	komponenty a mikrosystémy
•	informačný manažment

Rozpočet 2. tématického programu tvorí 3 600 mil. EURO.

Téma III:  nanotechnológie , multifunkčné materiály a nové produkčné procesy

Hlavné oblasti v rámci tohto programu sú:
•	nanotechnológie a nanovedy, supramolekulárna architektúra a makromolekuly, nanobiotechnológie
•	multifunkčné materiály, základný výskum, technológie
•	nové produkčné procesy a zariadenia, menežment odpadového hospodárstva, optimalizácia životných cyklov

s rozpočtom 1 300 mil. EURO.

Téma IV:  Aeronautika a vesmír

Hlavné oblasti v rámci tohto programu sú:

•	kompetetívnosť priemyslu, bezpečnosť, zvýšenie kapacity leteckých systémov
•	satelitná navigácia, monitoring životného prostredia a bezpečnosti, telekomunikácie

Rozpočet. tématického programu tvorí 1 075 mil. EURO.

Téma V: Potravinová kvalita a bezpečnosť

•	bezpečná a životné prostredie nezaťažujúca produkcia
•	choroby a alergie súvisiace s potravinami
•	analýza a detekcia kontaminantov a mikroorganizmov
•	organické ppoľnohospodárstvo

Rozpočet tejto časti: 685 mil. EURO. 
 
Téma VI: Udržateľný rozvoj a globálne zmeny

Hlavné oblasti v rámci tohto programu sú:

•	energetické systémy, čistá energia, jej uskladnenie a prenos, alternatívne motory a spaľovacie bunky
•	udržateľný povrchový transport. Bezpečnosť
•	globálne zmeny a ekosystém

Rozpočet tejto časti: 2 120 mil. EURO

Téma VII: Občania a vlády v poznatkovo založenej spoločnosti

Hlavné oblasti v rámci tohto programu sú:

•	tvorba, prenos a využitie poznatkov, národné a regionálne aspekty
•	demokracia a nové formy vládnutia

Rozpočet. tématického programu tvorí 225 mil. EURO.

Podstatnú časť 6. Rámcového programu tvoria špecifické programy zamerané na štrukturalizáciu, resp. posilnenie základov Európskeho výskumného priestoru (ERA). Na tieto aktivity je v rozpočte 6RP vyčlenené 2 605, resp. 320 miliónov EUR a majú byť zamerané na väčšiu integráciu výskumu v hore uvedených prioritách, na posilnenie inovačných procesov, ľudských zdrojov a mobility, výskumnej infraštruktúry, resp. priblíženiu výskumu spoločnosti.